घर-घर दस्तक देकर हितग्राहियों को शौचालय निर्माण करने दी हिदायत
आष्टा | सहायक कलेक्टर रोशन सिंह के नेतृत्व में स्वच्छता टीम ने टिगरिया गांव में रात्री चौपाल और मॉर्निंग फॉलोअप का आयोजन किया। इसके अंतर्गत सामाजिक कार्यकर्ता अमित मंकोड़ी व लोकेश सोनी की टीम ने प्रोजेक्टर के माध्यम से लघु चलचित्र दिखाकर खुले में शौच के दुष्परिणामों के बारे में लोगों को जागरूक किया। साथ ही मंगलवा सुबह मॉर्निंग फॉलोअप के तहत घर-घर ढोल के साथ दस्तक देकर हितग्राहियों को शीघ्र शौचालयों के निर्माण के लिए प्रेरित किया। एसडीएम बिहारी सिंह के अथक प्रयासों के चलते यह उम्मीद जताई जा रही है कि आने वाली 15 मार्च तक संपूर्ण तहसील ओडीएफ हो जाएगी। इस मौके पर सरपंच नागू बाई, सचिव दर्शन सिंह सहित बड़ी संख्या में ग्रामीण उपस्थित थे।
hin_Deva hin_Deva